A Háttér Társaság a Facebookra posztolt egy képet, amelyen az látszik, hogy valaki festéket öntött a plakátjukra, amely arról szól, hogy az azonos nemű párok is teremthetnek boldog családot. A rongálás nem is lehetett egyszerű, mert a plakát látványosan a metró túloldalán van, így a festéket le kellett vinni a megállóba, majd átdobni a peronon.

A szivárványcsaládokat bemutató új kampányunkkal kapcsolatban számtalan támogató hozzászólást, emailt és üzenetet kaptunk. Mégis vannak, akiknek még karácsonykor is szúrja a szemét mások boldogsága. A plakátrongálás kapcsán feljelentést teszünk és kérjük a plakát cseréjét.

– írja a szervezet a Facebookon.